එසේම ගමන අතරතුර මගියෙකුගේ හදිසි අවශ්‍යතාවකදී දුම්රිය තුළ සිට බාහිර පාර්ශ්වයන් වෙත ඇමතුම් ලබා ගත හැකි දුරකථන සේවාවක් ද මෙම දුම්රිය වෙත ලබා දී තිබිණි. වලංගු ප්‍රවේශ පත්‍රයක් සතු ඕනෑම අයෙකුට දුම්රියේ නියාමකවරයා හරහා මෙම පහසුකම ලබා ගත හැකි විය. අද මෙන් සාක්කුවෙන් සාක්කුවට ස්මාර්ට් ජංගම දුරකථන නොවූ ඒ කාලයේ මෙම සේවාවේ වටිනාකම කොතෙක් දැයි සිතා ගැනීමටවත් නොහැක. එසේම මැදිරියෙන් මැදිරියට සවි කර තිබූ ස්පීකර් හරහා ගමන නිමවන තුරු සංගීත රස විඳ ගැනීමේ පහසුකම ද මෙම දුම්රියේ විය. බීර උගුරකින් තොලකට තෙමමින් සංගීතයට කන්දෙමින් නොඉඳුල් සොඳුරු පරිසරය සිපගෙන එන සිහිල් පවනින් ගත සනසාගෙන බිම් ගෙවල් අස්සෙන් බලන, කඩුගන්නාව කඳු නැඟ කන්ද උඩරටට ඉන්ටසිටියෙන් එදා ගිය ගමන කෙතරම් සුන්දර වන්නට ඇතිද?
දුම්රිය වෙත ලබා දී තිබිණු සේවාව කුමක්ද?
සංගීත රස විඳ ගැනීමේ පහසුකම